Document ID: 32007L0055

DIREKTIVA KOMISIJE 2007/55/ES
z dne 17. septembra 2007
o spremembi nekaterih prilog k direktivam Sveta 76/895/EGS, 86/362/EGS, 86/363/EGS in 90/642/EGS glede mejnih vrednosti ostankov azinfos-metila
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/895/EGS z dne 23. novembra 1976 o določanju najvišjih dovoljenih ravni za ostanke pesticidov v in na sadju in zelenjavi (1) ter zlasti člena 5 Direktive,
ob upoštevanju Direktive Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih (2) ter zlasti člena 10 Direktive,
ob upoštevanju Direktive Sveta 86/363/EGS z dne 24. julija 1986 o določitvi mejnih vrednosti ostankov pesticidov v in na živilih živalskega izvora (3) ter zlasti člena 10 Direktive,
ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo (4), ter zlasti člena 7 Direktive,
ob upoštevanju naslednjega:
(1)
Komisija je bila obveščena, da bi bilo trenutno veljavne mejne vrednosti ostankov (MRL) za azinfos-metil zaradi razpoložljivosti novih informacij o toksikologiji in vnosu potrošnikov s hrano morda treba ponovno pregledati. Komisija je pozvala državo članico, ki je bila poročevalka za azinfos-metil v skladu z Direktivo Sveta 91/414/EGS (5), naj predlaga pregled MRL Skupnosti. Takšen predlog je bil predložen Komisiji.
(2)
MRL na ravni Skupnosti in vrednosti, ki jih priporoča Codex Alimentarius, so določene in ovrednotene po podobnih postopkih. Obstajajo številne MRL Codexa za azinfos-metil. Država članica poročevalka je glede na nove informacije o tveganjih za potrošnike prav tako ovrednotila MRL Skupnosti, ki temeljijo na MRL Codexa.
(3)
Doživljenjska in kratkodobna izpostavljenost potrošnikov azinfos-metilu z uživanjem živil je bila ponovno ocenjena in ovrednotena v skladu s postopki in praksami Skupnosti, ob upoštevanju smernic, ki jih je objavila Svetovna zdravstvena organizacija (6). Za preprečevanje nesprejemljive izpostavljenosti potrošnikov je zato primerno določiti nove MRL.
(4)
Za zagotovitev primerne zaščite potrošnika pred izpostavljenostjo ostankom, ki so posledica nedovoljene uporabe fitofarmacevtskih sredstev, se za posamezno kombinacijo živilo/pesticid določijo MRL na spodnji meji analitskega določanja.
(5)
Zato je treba MRL iz prilog k direktivam 76/895/EGS, 86/362/EGS, 86/363/EGS in 90/642/EGS spremeniti, da se omogočita ustrezen nadzor in kontrola prepovedi njihove uporabe ter da se zaščiti potrošnik.
(6)
Trgovski partnerji Skupnosti so bili prek Svetovne trgovinske organizacije obveščeni o novih MRL in njihove pripombe glede teh vrednosti se bodo upoštevale.
(7)
Direktive 76/895/EGS, 86/362/EGS, 86/363/EGS in 90/642/EGS je zato treba ustrezno spremeniti.
(8)
Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
V Prilogi II k Direktivi 76/895/EGS se črta vnos v zvezi z „azinfos-metilom“.
Člen 2
Direktiva 86/362/EGS se spremeni v skladu s Prilogo I k tej direktivi.
Člen 3
Direktiva 86/363/EGS se spremeni v skladu s Prilogo II k tej direktivi.
Člen 4
Direktiva 90/642/EGS se spremeni v skladu s Prilogo III k tej direktivi.
Člen 5
Države članice najpozneje 18. marca 2008 sprejmejo in objavijo zakone in druge predpise, potrebne za uskladitev s to direktivo. Komisiji takoj sporočijo besedila navedenih predpisov ter korelacijsko tabelo med navedenimi predpisi in to direktivo.
Navedene predpise uporabljajo od 19. marca 2008.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 6
Ta direktiva začne veljati dvajseti dan po objavi v Uradnem listu Evropske unije.
Člen 7
Ta direktiva je naslovljena na države članice.
V Bruslju, 17. septembra 2007

Labels: 3
17
6